Diari Oficial de la Generalitat Valenciana


Sumari del DOGV 6342, del 27-08-2010 (2010/9304)

RESOLUCIÓ de 2 d'agost de 2010, de la consellera d'Agricultura, Pesca i Alimentació, per la qual es publiquen les quanties globals màximes per a l'exercici 2010 per al foment dels servicis de gestió a les explotacions adscrites al cultiu en comú de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6342

Data del DOGV
:   27-08-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/9304


Data del document
:   02-08-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * superfície d'explotació
    * ajuda a l'agricultura
    * suport econòmic
    * agrupació d'explotacions
    * ajuda pública

RESOLUCIÓ de 2 d'agost de 2010, de la consellera d'Agricultura, Pesca i Alimentació, per la qual es publiquen les quanties globals màximes per a l'exercici 2010 per al foment dels servicis de gestió a les explotacions adscrites al cultiu en comú de la Comunitat Valenciana. [2010/9304]  
A fi de fomentar el cultiu i l'explotació en comú de les explotacions agràries a la Comunitat Valenciana, es va publicar l'Orde de 22 de juliol de 2008, de la Conselleria d'Agricultura, Pesca i Alimentació, per la qual s'establien les bases reguladores d'un règim d'ajudes per al foment dels servicis de gestió a les explotacions adscrites al cultiu en comú de la Comunitat Valenciana.  
Així mateix, en l'article 47.11 del Text Refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix la publicació de la línia o les línies pressupostàries que les financen i l'import global màxim que s'hi destina. Estos aspectes depenen de la llei anual de pressupostos, en estos moments la Llei 13/2009, de 29 de desembre, de la Generalitat Valenciana, de Pressupostos per a l'exercici 2010.  
Per això, vista la proposta de la directora general de Producció Agrària, en l'exercici de les funcions que tinc atribuïdes, resolc:  
Apartat primer  
Fixar en 1.680.000 euros, per a l'exercici 2010, l'import global màxim de les ajudes regulades en l'Orde de 22 de juliol de 2008, de la Conselleria d'Agricultura, Pesca i Alimentació, per la qual s'establixen les bases reguladores d'un règim d'ajudes per al foment dels servicis de gestió a les explotacions adscrites al cultiu en comú de la Comunitat Valenciana.  
El pagament es farà amb fons propis de la Generalitat Valenciana i a càrrec de l'aplicació pressupostària 96.84.33.6600, programa 714.20, Foment i Garantia Agrària, línia T4719, capítol 4.  
Les ajudes per a les quals es publiquen les quanties globals màximes d'esta resolució complixen les disposicions del Reglament (CE) núm. 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis (DOUE L 379/5, de 28 de desembre de 2006), i estan exemptes, per tant, de l'obligació de notificació a la Comissió Europea, tal com s'establix en l'article 3.3 del Decret 147/2007, de 7 de setembre, del Consell.  
Apartat segon  
Sense perjudici del termini de presentació de sol·licituds establit en l'article 7 de l'Orde de 22 de juliol de 2008, i com que esta resolució no s'acull als casos establits en l'article 58 del Reial Decret 887/2006, de 21 de juliol (BOE núm. 176, de 25.07.2006), pel qual s'aprova el Reglament de la Llei 38/2003, General de Subvencions, s'obri un termini extraordinari per a la presentació de sol·licituds de deu dies naturals, comptadors des de l'endemà de la publicació en el Diari Oficial de la Comunitat Valenciana.  
Apartat tercer  
El règim de recursos procedent és el recurs de reposició, que es pot interposar en el termini d'un mes davant de la consellera, d'acord amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament recurs contenciós administratiu, en el termini de dos mesos, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb les disposicions dels articles 10 i 46 de la Llei de Jurisdicció Contenciosa Administrativa.  
València, 2 d'agost de 2010.- La consellera d'Agricultura, Pesca i Alimentació: Maritina Hernández Miñana.